Public procurement notice: Contract Award Notice
Published: 2024-10-09
Contract type: Works
Procedure: Open procedure
CPV classification: 45210000: Building construction work | 45300000 | 71322500
Award criteria: price, quality
EU fund: eu-funds

Technical requirements: În Caietul de Sarcini sunt detaliate cerințele minime ale SERVICIULUI DE PROIECTARE (fazele DTAC și DTOE, PT+DE, actualizare deviz general, după caz), Asistență Tehnică din partea Proiectantului, obținere avize, acorduri, autorizații (după caz) și EXECUȚIE LUCRĂRI pentru obiectivul de investiții  : Modernizarea/reabilitarea a 47 de stații de cale ferată din   ROMÂNIA –  Lot SRCF Craiova stația ROȘIORI NORD 
Situația actuală a obiectivului de investiție și lucrările propuse sunt prezentate în documentația anexată.
Valoarea estimată pentru Proiectarea și execuția lucrărilor aferente obiectivului de investiţii „Modernizarea/reabilitarea a 47 de stații de cale ferată din ROMÂNIA – Lot SRCF Craiova statia Rosiori Nord conform RNO nr. 132/141/29.02.2024 este de 19.155.172,32 lei fara TVA, fiind compusa din:
- cheltuieli pentru proiectare: 810.200,00 lei fără TVA;
- cheltuieli pentru execuție: 16.785.338,22 lei fără TVA;
- cheltuieli pentru informare și publicitate: 174.600,00 lei fără TVA.
- rezerva de implementare: 1.385.034,10 lei fără TVA.
Valoarea estimata nu include sumele aferente provizionului “Cheltuieli diverse si nepravazute”.

Suplimentar acestei valori, Entitatea Contractantă, în conformitate cu prevederile art. 14, din Legea nr. 99/2016 cu modificările și completările ulterioare, în aplicarea prevederilor art. 117, din Legea nr. 99/2016, optează pentru achiziția ulterioară de noi servicii și/sau lucrări similare de la ofertantul a cărui ofertă a fost declarată câștigătoare în cadrul prezentei proceduri de achiziție sectorială în cuantum de 1.747.283,82 Lei fără TVA, reprezentând 10% din valoarea estimată a contractului (fără valorile estimate pentru rezervele de implementare și organizarea de șantier). Astfel, Valoarea Estimată Totală a contractului (inclusiv servicii/lucrări similare) este în intervalul 19.155.172,32  lei fără TVA – 20.902.456,14 lei fără TVA.

Orice operator economic interesat are dreptul de a solicita clarificări/informații suplimentare în legătură cu documentația de atribuire pâna în a 22-a zi inainte de termenul limita de depunere a ofertelor. 
Entitatea contractantă va răspunde în mod clar și complet tuturor solicitărilor de clarificări/informații suplimentare în legătură cu documentația de atribuire în a 12-a zi înainte de data limită de depunere a ofertelor. Entitatea contractantă nu va răspunde la solicitările de clarificări transmise după data limită stabilită.
Orice solicitare de clarificări trebuie transmisă în SEAP, semnată cu semnatură electronică extinsă.
Punctajul se acorda astfel: a) Pentru cel mai scazut dintre preturi se acorda punctajul maxim alocat; b) Pentru celelalte preturi ofertate punctajul P(n) se calculeaza proportional, astfel: P(n) = (Pret minim ofertat / Pret n) x punctaj maxim alocat.
Algoritm de calcul: Punctele acordate pentru factorul de evaluare „Componenta tehnică” (Conform Anexa la Instructiunile pentru ofertanti )  în punctajul total vor fi calculate dupa cum urmează: 
Ttehnic(n) = Punctele obținute pentru 1. Experienta detinuta de expertul cheie 1: expert proiectare constructii civile + Punctele obținute pentru 2. Experienta detinută de expertul cheie 2: Manager de proiect 
Punctajul total obținut va fi determinat după cum urmează: punctajul acordat pentru factorul de evaluare 1. Preț (maximum 40 puncte) + punctajul acordat pentru factorul de evaluare 2. Componenta tehnică (maximum 60 puncte) = maxim 100 de puncte.
Stația CF Roșiori Nord se află pe raza municipiului Roșiorii de Vede, județul Teleorman, Muntenia, România.
În prezent  stația de cale ferată ROȘIORI NORD nu se ridică la standardele de interoperabilitate impuse transportului feroviar de călători, prezentând o serie de carențe în ceea ce privește confortul, accesibilitatea, precum și exploatarea acesteia ca terminal de transport.
Clădirea şi întregul aparat de funcţionare a Gării CF ROȘIORI NORD sunt degradate fizic şi depăşite din punct de vedere tehnic, nemaifiind de mult conforme standardelor actuale de igienă, siguranţă şi confort. Clădirea de călători, instalațiile de informare și avertizare, instalațiile care ar trebui să asigure confortul termic și serviciile conexe oferite călătorilor, necesită revizuiri și modernizări.
Clădirea de călători este formată din trei corpuri cu regim de înălțime S+P+4E parțiale, dat în folosință în 1961, fără a suferi modificări ulterioare. Construcția este din cadre și planșee de beton armat, cu închideri de zidărie de cărămidă, având sistemul de învelitoare de tip terasă necirculabilă.
Clădirea amplasată independent este orientată cu fațada principală (spre peroane) către nord.
Cele trei corpuri de clădire sunt împărțite după cum urmează: stația de călători (A) regim de înălțime S+P, scara de acces la peroane și turn (B) regim de înălțime S+P+4E și clădire de birouri (C) regim de înălțime S+P+1E.
Toate cele trei corpuri de clădire au cota subsolului la cota pieței gării și cota parterului la cota de călcare a peroanelor. Clădirea are adiacent fațadei dinspre peroane o copertină din beton armat, hidroizolată. Mai există copertine de beton armat de dimensiuni mai mici și la intrarea în corpurile A, B și C dinspre stradă.
Aria construită este Ac=1424 mp, aria desfășurată (inclusiv subsol) este Ad=2906 mp.
Construcția are destinația de a asigura condițiile optime pentru realizarea activităților de deservire călători, de conducere și administrative. Astfel, la subsol se regăsesc casele de bilete, birouri administrative, sala de instruire a personalului, arhivă, spații tehnice și spații de închiriat. La parter se află sălile de așteptare, birouri, spații comerciale și spații de închiriat. La etaje sunt birouri și instalații tehnice TTR.
Stația are regim de funcționare continuu, minim doi angajați aflăndu-se în permanență la fața locului.
Finisajele exterioare sunt alcătuite din tencuieli decorative și placaje cu cărămidă aparentă.
Tâmplăria exterioară este din PVC alb, cu geam dublu termoizolant, iar unele uși de la spațiile tehnice sunt metalice. Clădirea nu este termoizolată.
Trotuarele prerimetrale prezintă degradări și necesită reparații sau înlocuire completă.
Aceste degradări sunt datorate parțial scurgerii apelor pluviale și factorilor mecanici.
Finisajele interioare constau în vopsitorii lavabile, tencuieli pe bază de var, lambriuri de lemn și faianță. Pardoselile sunt din beton, gresie, mozaic, linoleum, parchet bătut și laminat.
Compartimentările interioare sunt din zidărie și din gips-carton (cele mai noi), în anumite zone existând și pereți din cărămizi de sticlă.
Tâmplăria interioară este din lemn și PVC.
Subsolurile tehnice oferă acces la instalațiile comune. Acestea au pardoseli de beton, iar accesul se face direct de la nivelul pieței.
Durata estimată de implementare a contractului este de 69 luni calendaristice după cum urmează:
a) Elaborare Proiect tehnic – 9 luni
b) Executia lucrari: 20 luni, inclusiv 6 luni perioada pentru sezonul rece, conditii meteo nefavorabile pentru executia lucrarilor);
c) Perioada de garanție (Perioada de notificare a defecțiunilor) este de minim 36 luni calendaristice de la Recepția la Terminarea Lucrărilor;
d) Perioada de inchidere: 4 luni.
Durata de elaborare si avizare a proiectului tehnic si a Documentatiilor aferente aferente acestei faze, inclusive obtinerea Autorizatiei de Construire este de 9 luni, din care:
a) Elaborare proiect tehnic, inclusiv documentatia tehnica pentru autorizarea executarii lucrarilor de construire necesara pentru Lucrarile Permanente, la nivelul de calitate specificat in lege si in contract (DTAC/DTAD/DTOE/PT/PTh-DE, obtinere avize/acorduri, avizare AFER etc.) – 5 luni;
b) Avizarea documentelor mentionate la punctul de mai sus (a) – 2 luni;
c) Obtinere Autorizatie de Construire – 2 luni.
Durata de execuție a lucrărilor, exprimată în luni se va  calcula de la data prevăzută în Ordinul de începere. Durata de elaborare a Documentației Tehnice, respectiv 9 luni, începe de la data emiterii ordinului de începere a serviciului de proiectare și include perioada necesară pentru avizarea de către Entitatea Contractantă a documentațiilor tehnico-economice, obținerea avizelor, autorizațiilor, după caz etc.
 Durata de execuție a lucrărilor începe de la data emiterii ordinului de începere a execuției lucrărilor (care se va emite după obținerea Autorizației de Construire).
Se vor avea in vedere prevederile caietului de sarcini nr. 132/101/15.02.2024.